CELEX: 32014R0336
Language: sk
Date: 2014-03-28 00:00:00
Title: Vykonávacie nariadenie Komisie (EÚ) č. 336/2014 z  28. marca 2014 o zatriedení určitého tovaru do kombinovanej nomenklatúry

2.4.2014   
            
            
               SK
            
            
               Úradný vestník Európskej únie
            
            
               L 99/1
            
         VYKONÁVACIE NARIADENIE KOMISIE (EÚ) č. 336/2014
   z 28. marca 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa celkovo alebo čiastočne zakladá na kombinovanej nomenklatúre alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení vydanej súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, sa možno odvolávať naďalej v súlade s článkom 12 ods. 6 nariadenia (EHS) č. 2913/92 počas troch mesiacov od nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. marca 2014
      
         
            Za Komisiu
         
         
            v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Súprava upravená na predaj v malom (takzvaný „bezdrôtový kamerový systém poskytujúci pohľad dozadu“ – wireless rear-view camera system) na inštaláciu v motorových vozidlách sa skladá z týchto komponentov:
                  
                              —
                           
                           
                              televízna kamera na denné aj nočné použitie so snímačom CMOS a objektívom s veľkosťou 2,4 mm,
                           
                        
                              —
                           
                           
                              bezdrôtový vysielač videosignálu s anténou,
                           
                        
                              —
                           
                           
                              bezdrôtový prijímač videosignálu pracujúci v pásme 2,4 GHz s farebným displejom z tekutých kryštálov (LCD) s rozmerom uhlopriečky obrazovky 17,8 cm (7 palcov) a rozlíšením obrazovky 480 × 240 pixlov. Je vybavená funkčnými tlačidlami a AV rozhraním na pripojenie vonkajšieho audio- alebo videozariadenia.
                           
                        Televízna kamera nezachytáva zvuk.
                  Výrobok je určený na použitie napríklad v autách, autobusoch alebo prívesoch a umožňuje vodičovi vidieť, čo je vzadu.
               
               
                  8528 72 40
               
               
                  Zatriedenie je určené všeobecnými pravidlami 1, 3 písm. c) a 6 na interpretáciu kombinovanej nomenklatúry a znením číselných znakov KN 8528, 8528 72 a 8528 72 40.
                  Položky sa považujú za tovar upravený na predaj v malom v zmysle pravidla 3 písm. b), keďže rozličné komponenty sú spoločne upravené na riešenie osobitnej potreby alebo na vykonávanie špecifickej činnosti.
                  Súprava pozostáva z televízneho vysielacieho prístroja (podpoložka 8525 50), televíznej kamery (podpoložka 8525 80) a televízneho prijímacieho prístroja (podpoložka 8528 72). Žiadny komponent nedáva súprave podstatný charakter, pretože všetky sú rovnako dôležité na vykonávanie funkcie súpravy.
                  Súprava sa preto má zatriediť pod číselný znak KN 8528 72 40 ako televízny prijímač s obrazovkou s technológiou na báze tekutých kryštálov (LCD).